
ΑΠΟΦΑΣΕΙΣ 

Τροποποίηση της Πράξης ΣΝΠ 13/16.4.99 «Υποχρεω¬ 
τικές καταθέσεις στην Τράπεζα της Ελλάδος από 
πιστωτικά ιδρύματα των οποίων η πιστωτική επέ¬ 
κταση υπερβαίνει προβλεπόμενα όρια». 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 162 
Ίδρυση Κλινικής Μεταμοσχεύσεως Οργάνων στην Ιατρι¬ 
κή Σχολή του Εθνικού και Καποδιστριακού Πανεπιστη¬ 
μίου Αθηνών και καθορισμός του εσωτερικού της κα¬ 
νονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ.5 του Ν. 
1268/1982 «Για τη δομή και λειτουργία των Α.Ε.Ι.» (Α' 87) 
όπως η τελευταία αυτή διάταξη τροποποιήθηκε με το άρθρο 
48 παρ.2 του Ν. 1404/1983 «Δομή και λειτουργία των Τ.Ε.Ι.» 
(Α' 173), β) του άρθρου 1 περ. ιιτου Π.Δ. 55/1996 (Α' 48). 

2. Τη γνώμη της Γενικής Συνέλευσης της Ιατρικής Σχολής 
του Εθνικού και Καποδιστριακού Πανεπιστημίου Αθηνών 
(συνεδρίαση: 2η/1.12.1998) 

3. Το γεγονός ότι από την εφαρμογή των διατάξεων του 
παρόντος Διατάγματος δεν προκαλείται δαπάνη σε βάρος 
του Κρατικού προϋπολογισμού (29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 - 
Α' 154 και τροποποιήθηκε με το άρθρο 1 παρ.2(α) του Ν. 
2469/1997-Α'38) και 

4. Την 162/1999 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 


Άρθρο 1 

Ίδρυση - αντικείμενο 

1. Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών Κλινική Μεταμοσχεύσε¬ 
ως Οργάνων η οποία εξυπηρετεί εκπαιδευτικές ερευνητι¬ 
κές και νοσηλευτικές ανάγκες στα επιστημονικά αντικείμε¬ 
να της μεταμοσχεύσεως οργάνων και ειδικότερα της 
μεταμόσχευσης νεφρών, παγκρέατος, ήπατος και εντέ¬ 
ρου. Η κλινική περιλαμβάνει (ι) την ειδική μονάδα μεταμο¬ 
σχεύσεως οργάνων (ιι) την ειδική μονάδα χειρουργικής 
αντιμετώπισης παθήσεων και (ιιι) τα εξωτερικά ιατρεία. 

2. Η κλινική εντάσσεται στον τομέα χειρουργικής. 

Άρθρο 2 
Αποστολή 

1. Η κλινική έχει ως αποστολή: 

α) Την κάλυψη των διδακτικών και ερευνητικών αναγκών 
της Ιατρικής Σχολής καθώς και τμημάτων του Πανεπιστη¬ 
μίου Αθηνών στα αντικείμενα δραστηριότητάς της. 

β) Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στα θέματα με τα οποία ασχολείται. 

γ) Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την χειρουργική αντιμετώπιση παθήσεων ασθενών 
υποψηφίων προς μεταμόσχευση οργάνων ως και την περί¬ 
θαλψη ασθενών που έχουν υποστεί μεταμόσχευση. 

ε) Την εκτέλεση πειραματικών ερευνητικών προγραμμά¬ 
των με σκοπό τη μελέτη και αναζήτηση νέων τεχνικών και 
θεραπευτικών μεθόδων. 

στ) Τη συνεργασία για την πραγματοποίηση ερευνών και 
ανταλλαγής επιστημονικών γνώσεων με άλλες κλινικές ή 
ακαδημαϊκά - ερευνητικά ιδρύματα της ημεδαπής ή της αλ¬ 
λοδαπής. 

ζ) Τη συνεργασία, για την πραγματοποίηση ερευνών εκ¬ 
παιδευτικών προγραμμάτων και γενικώς δραστηριοτήτων 
συναφών με τα επιστημονικά αντικείμενα της κλινικής, με 
Ευρωπαϊκούς και Διεθνείς Οργανισμούς. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής. 

2. Το έργο της κλινικής ανταποκρινόμενο στις νέες μεθό¬ 
δους μεταμοσχεύσεως οργάνων διακρίνεται σε εκπαιδευ¬ 
τικό, ερευνητικό και κλινικό. 

3. Το εκπαιδευτικό έργο της κλινικής περιλαμβάνει την 
εκπαίδευση των φοιτητών της Ιατρικής Σχολής, την εκπαί- 

δευση των ειδικευόμενων, και ειδικευμένων ιατρών και την 
εκπαίδευση άλλων λειτουργών υγείας. 

α) Η εκπαίδευση των φοιτητών είναι θεωρητική και πρακπ- 
κή και γίνεται από το διδακπκό προσωπικό της Κλινικής. Για 
τη λύση προβλημάτων, που σχετίζονται με την θεωρητική και 
πρακτική κατάρτιση των φοιτητών γίνονται κοινές συνεδριά¬ 
σεις του προσωπικού της Κλινικής με τους εκλεγμένους εκ¬ 
προσώπους του έτους των φοιτητών. Η θεωρητική εκπαί¬ 
δευση περιλαμβάνει την παρακολούθηση μαθημάτων από 
έδρας, φροντιστηριακών ασκήσεων παρά την κλίνη του 
ασθενούς, σεμινάρια, κ.λ,π., στα οποία συμμετέχουν ενεργά 
και οι ίδιοι με την παρουσία ενδιαφερουσών περιπτώσεων, 
ανάπτυξη θεμάτων πρακτικής χρησιμότητας, βιβλιογραφική 
ενημέρωση κ.λ.π. Η πρακτική εκπαίδευση περιλαμβάνει την 
κλινική άσκηση των φοιτητών στους θαλάμους των ασθενών 
με την διενέργεια φλεβοκεντήσεων, καθετηριασμών, παρα¬ 
κεντήσεων, βοήθειας στο χειρουργείο και εν γένει την φρο- 
νπ'δα των ασθενών. Με την βοήθεια των μελών ΔΕΠ και των 
μεταπτυχιακών υποτρόφων, οι φοιτητές παρακολουθούν σε 
μικρές ομάδες και συμμετέχουν στην εξέταση των ασθενών 
που νοσηλεύονται στην κλινική ή προσέρχονται στο εξωτε¬ 
ρικό ιατρείο και στο ιατρείο επειγόντων περιστατικών. 

β) Η εκπαίδευση, ιατρών διακρίνεται σε πρακπκή και θε¬ 
ωρητική. Η πρακτική έχει σκοπό την απόκτηση πείρας από 
τους νεώτερους γιατρούς, την προοδευτική εισαγωγή 
στον τρόπο εξετάσεων των βαρέως πασχόντων ασθενών 
από τους ειδικευόμενους γιατρούς, την εκμάθηση των νο¬ 
σηλευτικών χειρισμών και τεχνικών για όλες τις βαθμίδες 
της ιεραρχίας. Ειδικά για τους ειδικευόμενους ιατρούς κα¬ 
ταρτίζεται πρόγραμμα εκπαιδεύσεως κατ’ έτος, άσκηση 
που περιλαμβάνει την ενεργό συμμετοχή τους στο κλινικό 
έργο (νοσηλεία ασθενών, εφημερίες επειγόντων περιστα- 
πκών κ.λ,π.). Το πρόγραμμα συντάσσεται με γνώμονα πρω- 
πίστως την ανάπτυξη του μεγίστου δυνατού στην απόδοση 
της υγείας των νοσηλευομένων και των προσερχόμενων 
στα εξωτερικά ιατρεία ασθενών, σε συνδυασμό με τις ανά¬ 
γκες των ιατρών της κλινικής για εκπαίδευση και απόκτηση 
πείρας στο ανπκείμενο της μεταμοσχεύσεως οργάνων. Η 
θεωρητική εκπαίδευση περιλαμβάνει κλινικά μαθήματα 
στους θαλάμους των ασθενών, συζητήσεις ενδιαφερου¬ 
σών περιπτώσεων, φροντιστηριακές ασκήσεις, σεμινάρια, 
βιβλιογραφική ενημέρωση κ.λ,π. με συμμετοχή όλων των 
βαθμιδών της ιεραρχίας και των φοιτητών, σύμφωνα με το 
ισχύον κατά περίοδο πρόγραμμα. 

4. Το ερευνητικό έργο της κλινικής αποσκοπεί, στην εκ¬ 
πόνηση πρωτοτύπων διατριβών και μελετών, τη δημοσίευ¬ 
ση κλινικών και ερευνητικών εργασιών, καθώς και ότι άλλο 
θεωρείται απαραίτητο για την εκπαίδευση των φοιτητών 
και την ακαδημαϊκή κατάρτιση ιατρών σπς μεταμοσχεύ¬ 
σεις οργάνων, σύμφωνα με τα ενδιαφέροντα εκάστου μέ¬ 
λους του προσωπικού της κλινικής. 

5. Το κλινικό έργο περιλαμβάνει την περίθαλψη των 
ασθενών και την θεωρητική - πρακπκή εκπαίδευση ιατρών 
και φοιτητών. Η περίθαλψη των ασθενών συνίσταται στην 
κλινική διάγνωση, την εργαστηριακή διερεύνηση, την θε¬ 
ραπεία και την συνολική φροντίδα αυτών. Τα μέλη ΔΕΠ και 
οι λοιποί ιατροί της κλινικής συνοδευόμενοι από τους ειδι¬ 
κευόμενους ιατρούς και ομάδα φοιτητών επισκέπτονται 
τους ασθενείς γιαενημέρωση, συμπλήρωση, αλλαγή ήδια- 
κοπή νοσηλείας ή παραγγελία για εργαστηριακές και λοι¬ 
πές εξετάσεις. Στις επισκέψεις αυτές σπς οποίες παρίστα- 
ται και ο διευθυντής, συζητούνται διαγνωστικά και θερα¬ 
πευτικά προβλήματα ενδιαφερουσών περιπτώσεων. 
Τουλάχιστον δύο από πς επισκέψεις εβδομαδιαίως έχουν 
εκπαιδειπικό χαρακτήρα και μία συζήτηση των δυσχερών 
περιπτώσεων για λήψη αποφάσεων για την περαιτέρω πο¬ 
ρεία αυτών. 


Άρθρο 3 
Προσωπικό 

Η κλινική στελεχώνεται από ιατρικό και λοιπό προσωπικό 
που υπηρετεί στην Ιατρική Σχολή του Εθνικού και Καποδι- 
στριακού Πανεπιστημίου Αθηνών καθώς και από προσωπι¬ 
κό που υπηρετεί στο νοσοκομείο του ΕΣΥ όπου εγκαθίστα¬ 
ται, σύμφωνα με το άρθρο 13 του 1397/83 (Α 143) η κλινι¬ 
κή και το οποίο αποσπάται ή τοποθετείται σ’ αυτήν. 

Το ιατρικό προσωπικό αποτελείται από τον διευθυντή και 
μέλη του Διδακτικού Ερευνηπκού Προσωπικού (Δ.Ε.Π.) 
της Ιατρικής Σχολής που η επιστημονική τους ενασχόληση 
εμπίπτει στα διδακτικά, ερευνητικά και κλινικά ενδιαφέρο¬ 
ντα της κλινικής και από ειδικευμένους και ειδικευόμενους 
και ιατρούς. Το λοιπό προσωπικό περιλαμβάνει μέλη Ειδι¬ 
κού Διοικητικού - Τεχνικού Προσωπικού (Ε.Δ.Τ.Π.), μέλη 
του νοσηλευτικού προσωπικού, και λοιπού παραϊατρικού 
προσωπικού ανάλογα με τις εκάστοτε ανάγκες της κλινι¬ 
κής. Η τοποθέτηση των μελών του διδακτικού ερευνητικού 
προσωπικού και των μελών του ειδικού διοικητικού και τε¬ 
χνικού προσωπικού γίνεται με τη διαδικασία του άρθρου 4 
παρ.1 (δ) του Ν. 2083/1992 (Α' 159), ενώ των υπολοίπων με 
τη διαδικασία που ορίζεται στον οργανισμό του νοσοκο¬ 
μείου στο οποίο εγκαθίσταται η κλινική. 

Αρθρο 4 

Διοίκηση - αρμοδιότητες 

1. Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής, του Πανεπιστημίου Αθηνών και ορίζεται με 
τη διαδικασία του άρθρου 28 παρ.22 του Ν. 2083/1992, 
όπως ισχύει. 

2.0 διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβά¬ 
νονται η κατάρτιση και η υποβολή στη Γ ενική Συνέλευση 
του τομέα χειρουργικής του ετήσιου προγράμματος - λει¬ 
τουργίας για πς διδακτικές και ερευνητικές δραστηριότη¬ 
τες και η μέριμνα για την εφαρμογή τους, η μέριμνα για την 
υλοποίηση των αποφάσεων των συλλογικών οργάνων του 
νοσοκομείου στο οποίο λειτουργεί η κλινική, η μέριμνα για 
την παροχή του νοσηλευτικού έργου, η μέριμνα για τη στε- 
λέχωση και την οικονομική διαχείριση των εσόδων της κλι¬ 
νικής, η μέριμνα για την υποβολή του ετήσιου απολογισμού 
των δραστηριοτήτων, η εισήγηση στη γενική συνέλευση 
του τομέα χειρουργικής για τον ορισμό των υπευθύνων 
των ειδικών μονάδων των αναλώσιμων υλικών και του κινη¬ 
τού εξοπλισμού και η υπογραφή κάθε εξερχόμενου εγγρά¬ 
φου. 

3. Με απόφαση της Γ ενικής Συνέλευσης του τομέα χει¬ 
ρουργικής, ύστερα από πρόταση του διευθυντή της κλινι¬ 
κής ορίζεται ο αναπληρωτής του ο οποίος τον αναπληρώ¬ 
νει όταν απουσιάζει ή κωλύεται. 

4. Με εισήγηση του διευθυντή στα αρμόδια όργανα είναι 
δυνατή η πρόσληψη διακεκριμένων επιστημόνων σε τομείς 
σχετικούς με τις διδακπκές, ερευνηπκές και νοσηλευπκές 
δραστηριότητες της κλινικής, σύμφωνα με τις διατάξεις 
του άρθρου ΙδτουΝ. 1268/1982 και του άρθρου 5του Π.Δ. 
407/1980 (ΑΊ12). 

5. Ως επιστημονικοί υπεύθυνοι κάθε ειδικής μονάδας της 
κλινικής επιλέγονται ιατροί με αποδεδειγμένη επιστημονι¬ 
κή γνώση των ειδικώτερων ανπκειμένων, ειδική μετεκπαί¬ 
δευση και μακρόχρονη εμπειρία. Οι επιστημονικοί υπεύθυ¬ 
νοι μεριμνούν για την απρόσκοπτη λειτουργία της μονάδας 
στα πλαίσια των αποφάσεων του διευθυντή και των οδη¬ 
γιών των οργάνων διοίκησης του νοσοκομείου, στο οποίο 
λειτουργεί η κλινική. 

Αρθρο 5 

Εγκατάσταση - λειτουργία 

1. Η κλινική εγκαθίσταται και λειτουργεί σε νοσοκομείο 
υπαγόμενο στο ΕΣΥ με τη διαδικασία του άρθρου 13 παρ. 

1 του Ν. 1397/1983 (ΑΊ43). 

2.0 διευθυντής έχει την ευθύνη για την εν γένει λειτουρ¬ 
γία της κλινικής, τη χρησιμοποίηση οργάνων και υλικών, και 
την παραμονή εργαζομένων στους χώρους που πραγμα¬ 
τοποιούνται πειραματικές μελέτες. Ο διευθυντής ενημε¬ 
ρώνεται για κάθε ερευνητική πειραματική εργασία πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική από¬ 
φαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνητι¬ 
κής πειραματικής εργασίας επιστρέφονται, μετά τη χρησι¬ 
μοποίησή τους, στην κατάσταση που έχουν παραδοθεί. 

4. α) Στην κλινική δεν επιτρέπεται η νοσηλεία υπεραρίθ¬ 
μων σύμφωνα με την κείμενη νομοθεσία. 

β) Η επιλογή των ασθενών για θεραπεία διενεργείται από 
τον διευθυντή ή το νόμιμο αναπληρωτή του, εν όψει της 
σειράς προτεραιότητας μεταξύ των υποψηφίων προς με¬ 
ταμόσχευση, της κρισιμότητας της καταστάσεως του 
ασθενούς, σε συνδυασμό με την προσδοκώμενη ωφέλεια 
από τη θεραπεία. 

γ) Η ευθύνη για τη λήψη ιατρικών αποφάσεων κατά τη 
διάρκεια της παραμονής του ασθενούς στη κλινική ανατί¬ 
θεται στο επιστημονικό προσωπικό της. 

δ) Οι ασθενείς κατά την εισαγωγή τους στην κλινική δη¬ 
λώνουν εγγράφως ότι επιτρέπουν στο επιστημονικό της 
προσωπικό να προβαίνει σε κάθε αναγκαία ενέργεια για 
την θεραπεία τους, και την ενημέρωσή τους ή των συγγε¬ 
νών τους. 

ε) Σε κάθε εισαγόμενο στην κλινική ασθενή χορηγείται ει¬ 
δική κάρτα με το όνομά του την οποία πρέπει να έχει μαζί 
του ο επισκέπτης του ασθενούς, προκειμένου να του επι¬ 
τρέπεται η είσοδος στο χώρο νοσηλείας. 

στ) Κάθε μη νοσηλευόμενος εισερχόμενος στο χώρο νο¬ 
σηλείας είναι υποχρεωμένος να τηρεί αυστηρά τους κανό¬ 
νες της κλινικής, περιλαμβανομένων των όρων ενδύσεως, 
ησυχίας και χρόνου αναμονής. 

ζ) Με την εισαγωγή του ασθενούς στην κλινική, δηλώνε¬ 
ται το πρόσωπο (συγγενής ή στενά ενδιαφερόμενος) που 
θα ενημερώνεται από το επιστημονικό προσωπικό για την 
πορεία του αρρώστου. 

η) Την ευθύνη της ιατρικής φροντίδας των ασθενών, της 
διοίκησης του ιατρικού προσωπικού, των φυσιοθεραπευ¬ 
τών και του τεχνικού προσωπικού της κλινικής έχει ο διευ¬ 
θυντής ή ο νόμιμος αναπληρωτής του. 

θ) Την ευθύνη της παροχής νοσηλευτικών υπηρεσιών 
στους ασθενείς της κλινικής που περιλαμβάνει τη συνεχή 
και αδιάκοπη παρακολούθηση των ζωτικών λειτουργιών 
τους, την εκτέλεση των ιατρικών εντολών καθώς και την ευ¬ 
θύνη της διοικήσεως του νοσηλευτικού και βοηθητικού 
προσωπικού, έχει η αδελφή προϊσταμένη. 

ι) Η ιατρική περίθαλψη των ασθενών ανήκει στα μέλη του 
ιατρικού προσωπικού τα οποία οφείλουν: 

(ί) Να δίδουν κάθε ιατρική εντολή μόνο γραπτά και συ¬ 
γκεκριμένα. Τούτο υποδηλώνει ότι κάθε βοηθός στη διάρ¬ 
κεια της εφημερίας του οφείλει να ελέγχει την κάρτα των 
ιατρικών εντολών και να αναθεωρεί ανάλογα με τις μετα¬ 
βαλλόμενες ανάγκες των ασθενών. Την κάρτα ελέγχει υπο¬ 


χρεωτικά ανά δωδεκάωρο ο εφημερεύων επιμελητής και ο 
διευθυντής ή ο αναπληρωτής του, τουλάχιστον μία φορά 
την ημέρα, 

(ιι) Να αναφέρουν γραπτά και με σαφήνεια στο ιστορικό 
των ασθενών κάθε εύρημα ή συμβάν (πορεία νόσου) ή την 
απουσία ευρημάτων. Τούτο υποδηλώνει ότι κάθε ιατρός 
στη διάρκεια της υπηρεσίας του κάνει τουλάχιστον μία, 
γραπτή καταχώρηση για κάθε άρρωστο και υπογράφει. Ο 
βοηθός που αναλαμβάνει εφημερία από τον προηγούμενο 
συνάδελφο του, διαβάζει παρουσία του και μονογράφει 
την καταχώρηση αυτή. Κάθε ιατρός εφημερεύων υποχρε- 
ούται να κάνει τη δική του καταχώρηση στη διάρκεια της 
εφημερίας του, για κάθε ασθενή η οποία μπορεί να έχει τη 
μορφή της γραπτής αποδοχής της καταχωρήσεως του 
βοηθού και 

(ιιι) Κάθε σύμβουλος (όπως και ιατρός της κλινικής στην 
οποία ανήκει ο ασθενής) διατυπώνει τη γνώμη του και τις 
υποδείξεις του μόνο γραπτά και υπογραμμένα, στο ιστορι¬ 
κό του ασθενή. 

ια) Η νοσηλευτική φροντίδα των ασθενών της κλινικής 
περιλαμβάνει: 

(ί) Άμεση συμπλήρωση των διαγραμμάτων και δελτίων 
των ασθενών, της θερμοκρασίας, αριθμού αναπνοών, 
αριθμού σφύξεων, αρτηριακής πίεσης, σωματικού βά¬ 
ρους, αποβαλλομένων και χορηγουμένων υγρών με τη συ¬ 
χνότητα που ορίζουν οι ιατρικές εντολές, 

(ϋ) Καταχώρηση του χρόνου και του είδους κάθε φαρμά¬ 
κου που χορηγείται σε ασθενή, 

(ίϋ) Διαρκή παρακολούθηση της διατροφής, κενώσεων, 
σωματικής καθαριότητος, καταστάσεως του δέρματος και 
της κλινοστρωμνής των ασθενών και 
(ίν) Συντήρηση και φροντίδα των ενδοφλεβίων χορηγή¬ 
σεων ουροκαθετήρων, παροχετεύσεων και ηλεκτροκαρ¬ 
διογραφιών ή άλλων απαγωγών των ασθενών. 

ιβ) Οι καταχωρήσεις και τα δελτία παρακολούθησης των 
ασθενών παραμένουν στο φάκελλο του ασθενούς ενώ πα¬ 
ράλληλα τηρείται υποχρεωτικώς στην κλινική ιδιαίτερο αρ¬ 
χείο, σύμφωνα με το πρότυπο που καθορίζει ο διευθυντής. 

5. Η κλινική χρησιμοποιεί σφραγίδα όμοια με αυτή της ια¬ 
τρικής σχολής με την προσθήκη επί πλέον του τίτλου της, 
ήτοι «ΚΛΙΝΙΚΗ ΜΕΤΑΜΟΣΧΕΥΣΕΩΝ ΟΡΓΑΝΩΝ». Στο χώρο 
όπου εγκαθίσταται η κλινική και ασκεί τις δραστηριότητές 
της υπάρχουν πινακίδες με τα ακριβή στοιχεία καθώς και 
τα στοιχεία του διευθυντή. 

Άρθρο 6 
Έσοδα 

Τα έσοδα της κλινικής προέρχονται από: 
α) Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β) Την πώληση ερευνητικών και εν γένει επιστημονικών 
προϊόντων. 

γ) Τις πιστώσεις, που διατίθενται από την Ιατρική Σχολή 
με τη διαδικασία του άρθρου 4παρ. 1(ε) του Ν. 2083/1992 
(Α' 159). 

δ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ε) Τις κληρονομιές, δωρεές και κληροδοσίες που κατα- 
λείπονται στο Πανεπιστήμιο Αθηνών για τους σκοπούς της 
κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρεί η κλινική είναι τα εξής:. 
Βαθμολόγιο φοιτητών. Αρχείο ασθενών. Βιβλίο περιουσία- 

κών στοιχείων. Φάκελλος οικονομικών στοιχείων κάθε 
έτους. Κατάλογος επιστημονικών βιβλίων, περιοδικών και 
οργάνων. Βιβλίο επιστημονικής δραστηριότητας. Βιβλίο 
μεταβολής προσωπικού. Πρωτόκολλο εισερχόμενης - 
εξερχόμενης αλληλογραφίας και κάθε άλλο βιβλίο ή στοι¬ 
χείο που προβλέπεται από ειδικές διατάξεις ή κρίνεται απα¬ 
ραίτητο για ττς ανάγκες της κλινικής. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 


Αθήνα, 26 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 163 
Ίδρυση Εφετείου Λαμίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ.1ατουάρθρου2του Κώδικα Ορ¬ 
γανισμού Δικαστηρίων και Κατάστασης Δικαστικών Λει¬ 
τουργών (Κ.Ν. 1756/1988, ΦΕΚ 35/Α/1988). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως προσε- 
τέθησαν με το άρθρο 27 του Ν. 2081 /1992 (Ά 1 54) και τρο¬ 
ποποιήθηκαν με το άρθρο 1 παρ. 2 περ.α'τουΝ. 2469/1997 
(Α' 38). 

3. Τη γνώμη της Ομομέλειας του Αρείου Πάγου με αριθ¬ 
μό 42/1998. 

4. Το γεγονός ότι με το παρόν διάταγμα δεν προκαλείται 
δαπάνη σε βάρος του Κρατικού Προϋπολογισμού. 

5. Τις γνωμοδοτήσεις του Συμβουλίου της Επικράτειας 
με αριθμούς 120/1999 και 310/1999 μετά από πρόταση του 
Υπουργού Δικαιοσύνης, αποφασίζουμε: 

Άρθρο μόνο 

1. Ιδρύεται Εφετείο Λαμίας με έδρα τη Λαμία. 

Στην Περιφέρεια του Εφετείου αυτού ανήκουν οι Περι¬ 
φέρειες των Πρωτοδικείων: Λαμίας, Άμφισσας και Ευρυ¬ 
τανίας, οι οποίες αποσπώνται από το Εφετείο Αθηνών. 

2. Οι υποθέσεις των Πρωτοδικείων Λαμίας, Άμφισσας και 
Ευρυτανίας, οι οποίες κατά τον χρόνο ενάρξεως λειτουρ¬ 
γίας του Εφετείου Λαμίας εκκρεμούν ενώπιον του Εφετεί¬ 
ου Αθηνών και για τις οποίες δεν έχει ορισθεί δικάσιμος, πε¬ 
ριέρχονται στην αρμοδιότητα του Εφετείου Λαμίας, απο- 
στέλλονται στο Εφετείο τούτο και εκδικάζονται από αυτό. 

3. Χρονολογία έναρξης της λειτουργίας του Εφετείου 
Λαμίας ορίζεται η 3η Ιανουάριου 2000. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 30 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟΦΑΣΕΙΣ 


( 3 ) 


(Πράξη 16/28.7.99) 

Τροποποίηση της Πράξης ΣΝΠ 13/16.4.99 «Υποχρεωτι¬ 
κές καταθέσεις στην Τράπεζα της Ελλάδος από πι¬ 
στωτικά ιδρύματα των οποίων η πιστωτική επέκταση 
υπερβαίνει προβλεπόμενα όρια». 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2 και 7 του Ν. 2548/1997 «Ρυθμίσεις για την 
Τράπεζα της Ελλάδος». 

β) Την Πράξη ΣΝΠ 13/16.4.99 «Υποχρεωτικές καταθέσεις 
στην Τράπεζα της Ελλάδος από πιστωτικά ιδρύματα των 
οποίων η πιστωτική επέκταση υπερβαίνει προβλεπόμενα 
όρια», όπως τροποποιήθηκε με την Πράξη ΣΝΠ 15/23.6.99. 

Υ) Τη συνεχιζόμενη σημαντική αύξηση της καταναλωτι¬ 
κής πίστης κατά το δεύτερο τρίμηνο του τρέχοντος έτους. 

δ) Τη μη ευνοϊκή εξέλιξη ορισμένων εξωγενών παραγό¬ 
ντων που επηρεάζουν την πορεία του πληθωρισμού, κα¬ 
θώς και τον προβλεπόμενο μέσο ρυθμό πληρωρισμού στη 
ζώνη του ευρώ, αποφάσισε: 

Να τροποποιήσει την Πράξη ΣΝΠ 13/16.4.99, όπως ισχύ¬ 
ει, και να καθορίσει τα ακόλουθα: 

1. Τα πιστωτικά ιδρύματα των οποίων τα υπόλοιπα των 
πάσης φύσεως δανείων καταναλωτικής πίστης (κ.α. 11000 
Υποδ. Νο 1) υπερβαίνουν τα αντίστοιχα υπόλοιπα της 30ης 
Ιουνίου 1999: 

(ί) κατά 2% ή ποσό 50 εκατ. δρχ. την 30 Σεπτεμβρίου 1999 και 

(ϋ) κατά 6% ή ποσό 130 εκατ. δρχ. την 31 Δεκεμβρίου 1999 

υπόκεινται σε πρόσθετη δέσμευση, πέραν της προβλεπό- 
μενης με την Πράξη ΣΝΠ 13/16.4.99. Τα δεσμευόμενα ποσά 
είναι ίσα με το διπλάσιο των υπερβάσεων έναντι του μετα- 
λύτερου από τα ως άνω δύο όρια για κάθε χρονική περίοδο 
και τηρούνται, για περίοδο έξι μηνών, σε άτοκους λογαρια¬ 
σμούς καταθέσεων στην Τ ράπεζα της Ελλάδος με αξία την 
1η Νοεμβρίου 1999 και 1η Φεβρουάριου 2000, αντιστοίχως. 

2. Ειδικά για τα πιστωτικά ιδρύματα που άρχισαν να λει¬ 
τουργούν από 1.1.1998 και εφεξής και στα οποία δόθηκε η δυ¬ 
νατότητα εφαρμογής και δεύτερου εναλλακπκού ορίου σύμ¬ 
φωνα με την Πράξη ΣΝΠ 15/23.6.1999, για την εφαρμογή της 
παρούσας Πράξης, τα αντίστοιχα όρια αυξήσεων για τα δά¬ 
νεια της κατηγορίας της καταναλωτικής πίστης ορίζονται στα 
ακόλουθα ποσοστά του καταβεβλημένου κεφαλαίου τους: 

• 5% για την περίοδο από 30 Ιουνίου 1999 έως 30 Σε¬ 
πτεμβρίου 1999 και 

. · 14% για την περίοδο από 30 Ιουνίου 1999 έως 31 Δε¬ 
κεμβρίου 1999. 

Κατά τα λοιπά η Πράξη ΣΝΠ 13/16.4.99, όπως ισχύει, πα¬ 
ραμένει αμετάβλητη. 

Από τις διατάξεις της παρούσας Πράξης δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 


Αθήνα, 28 Ιουλίου 1999 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 
Τα μέλη 

Π. ΘΩΜΟΠΟΥΛΟΣ, Β. ΔΡΟΥΚΟΠΟΥΛΟΣ, 
Α. ΜΑΝΤΖΑΒΙΝΟΣ, Ν. ΠΑΛΑΙΟΚΡΑΣΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



